เกาหลีเหนือลงนามในสนธิสัญญาไม่รุกรานซึ่งกันและกัน ในการประชุมอาเซียน
เกาหลีเหนือลงนามในสนธิสัญญาไม่รุกรานซึ่งกันและกันกับ 24 ชาติ ในการประชุมนอกรอบของภาคีสมาคมประชาชาติเอเชีย ตะวันออกเฉียงใต้ หรืออาเซียน
บรรดาผู้สังเกตการณ์ให้ความเห็นว่านับเป็นก้าวสำคัญสำหรับนโยบายต่างประเทศของเกาหลีเหนือ รัฐมนตรีกระทรวงการต่างประเทศของเกาหลีเหนือลงนามในสัญญามิตรภาพและความร่วมมือเรียกกันย่อๆว่า TACเมื่อการประชุมเรื่องความมั่นคงในภูมิภาคของชาติภาคีอาเซียนสิ้นสุดลงเมื่อวันพฤหัสบดีที่สิงคโปร์ ร่างข้อตกลงฉบับนี้มีมาตั้งแต่ปีค.ศ. 1976 แล้วและบรรดาผู้ที่ลงนามในข้อตกลงฉบับนี้ มีเกาหลีใต้ ซึ่งไม่เคยมีการ ประกาศสงบศึกอย่างเป็นทางการกับเกาหลีเหนือรวมอยู่ด้วย นักรัฐศาสตร์ AlanChong ของ National University of Singapore ให้ความเห็นว่าแม้ TAC จะมีความผูกพันทางจริยธรรมมากกว่าทางกฎหมายก็ตามแต่อย่างน้อยก็เป็นเครื่องมือทางการทูตอย่างหนึ่ง ที่ผูกพันผู้ที่ร่วมลงนามในเรื่องการอยู่ร่วมกันอย่างสงบนักวิชาการผู้นี้ ยังเชื่อด้วยว่า การลงนามในข้อตกลงที่ว่านี้จะช่วยแยกเกาหลีเหนือออกจากรัฐหรือประเทศอื่นๆที่ถูกประชาคมโลกมองว่าเป็นผู้ก่อกวน ศาสตราจารย์ PurnendraJain ผู้อำนวยการโครงการเอเชียศึกษาที่มหาวิทยาลัย Adelaide ในออสเตรเลียเห็นด้วยว่า เกาหลีเหนือแสดงให้เห็นว่าอยากจะเข้าร่วมเป็นสมาชิกของประชาคมนานาชาติ อาจารย์ PurnendraJain กล่าวว่า การลงนามในข้อตกลงมิตรภาพและความร่วมมือดังกล่าวทำให้มองกันได้ว่า เกาหลีเหนือเป็นผู้ที่มีความรับผิดชอบมากกว่าที่เคยเป็นมาแล้วและว่าชาติภาคีอาเซียนยังอาจมีโอกาสเรียกร้องให้เกาหลีเหนือปฏิบัติต่อประชาชนของตนให้ดีขึ้นด้วยก็ได้ ขณะเดียวกัน รัฐมนตรี George Yeo ของกระทรวงการต่างประเทศสิงคโปร์ประธานของการประชุมอาเซียนครั้งนี้ เรียกร้องให้เกาหลีเหนือเปิดระบบเศรษฐกิจของประเทศให้มีเสรีภาพมากขึ้นโดยดูเวียตนามเป็นตัวอย่าง เพราะเชื่อว่าจะช่วยยุติการแปลกแยกโดดเดี่ยวเกาหลีเหนือได้รวดเร็วขึ้น นักวิเคราะห์รายอื่นๆ ให้ความเห็นว่า อาเซียนได้ประโยชน์จากสนธิสัญญาฉบับนี้เพราะเป็นการยกระดับความเป็นผู้นำ ในภูมิภาคของอาเซียนซึ่งอาจช่วยทำให้การรวมตัวกันทางเศรษฐกิจของชาติต่างๆ ในเอเชียตะวันออกในลักษณะที ่คล้ายคลึงกันกับสหภาพยุโรปกลายเป็นความจริงได้เร็วขึ้น